 15 መስከረም 2020 ምንጪ ስእሊ, Abiy AhmedTwitter ኢትዮጵያ ትማሊ ሰኑይ ሓድሽ መተዓዳደጊ ብር ባጤራ ኣተኣታትያ እያ ቅድሚ ሕዚ ዘይነበረ 200 ቅርሺውን ናብ ዕዳጋ ኣትዩሎ እታ ሃገር ኣብ ታሪኻ ንሻብዓይ ግዜ እያ ነዚ ለውጢ ትገብር ዘላ ቀዳማይ ሚኒስተር ኣብዪ ኣሕመድ እቲ ተገይሩ ዘሎ ለውጢ ዘይሕጋዊ ዝውውር ገንዘብ ብልሽውናን ኮንትሮባንድን ንምቁጽጻር ክሕግዝ እዩ ይብል ገለ ሰብ ሞያ ስነ-ቑጠባ ድማ ብልሽውና ንምቁጽጻር እኳ ክንደየናይ ኣበርክቶ ከይህልዎ ግን ከኣ ነቲ ብዘይስሩዕ መገዲ ዝንቀሳቐስ ዘሎ ኣዝዩ ብዙሕ ቅርሺ ናብ ባንኪ ክምለስ ክሕግዝ ይኸውን ይብሉ ኣመሓዳሪ ሃገራዊ ባንኪ ኢትዮጵያ ዶክተር ይናገር ደሴ ነዚ ለውጢ ንምግባር ዘድለየሉ ሓደ ምኽንያትውን ንሱ ምዃኑ እዩ ዝገልጽ ኣብ ሃገራዊ ቴሌቪዥን ቀሪቡ ክዛረብ እንከሎ ከምቲ ዝፍለጥ ናይ ሃገርና ቁጠባ ብብዝሒ ብጥረ ገንዘብ ዕድጊት ዝካየደሉ ቁጠባ እዩ ልዑል መጠን ዘለዎ ቅርሺ ካብ ባንክታት ወጻኢ እዩ ዘሎ እዚ ካብ ባንክታት ወጻኢ ዝዘዋወር ዘሎ ቅርሺ ድማ መብዛሕትኡ ንዘይሕጋዊ ተግባራት ክውዕል ኢና እንርእዮ ኢሉ ግብሪ ክኸፍሉ ዘይደልዩ ሰባትን ዘይሕጋውያን ነጋዶን ቅርሺ ኣብ ደገ ኣዋህሊሎም ከምዘለዉውን ዶክተር ይናገር ደሴ ይገልጽ እቲ ኣብ ደገ ዝተዋህለለን ኣብ ኢድ ውልቀሰባትን ዘሎ ቅርሺ ባንክታት ሕጽረት ጥረ ገንዘብ ከጋጥመን ምኽንያት ክኸውን ከምዝጸንሐውን ይጥቀስ እዩ በዓል ሞያ ስነ-ቁጠባ ዋሲሁን በላይውን ኣብ ኢትዮጵያ ኣብ ዕዳጋ ዝዘዋወር ልዕሊ 113 ቢልዮን ቅርሺ ከምዘሎ ብምጥቃስ ካብቲ ሕጋዊ ስርዓት ወጻኢ ቅርሺ ኣብ ኢድ ውልቀሰባት ክውህለል ዕድል ነይሩ ይብል ዋሲሁን በላይ እቲ ሕዚ ኣብ ብር ተገይሩ ዘሎ ለውጢ ድማ ብዘይሕጋዊ መገዲ ዝተዋህለለ ቅርሺ ኣብ ምቁጽጻር ከምዝሕግዝ እዩ ዝኣምን ኣብነት ጠቒሱ ድማ የረድእ ንኣብነት ኣነ ሰራሕተኛ መንግስቲ እንከለኹ 2 ሚልዮን ቅርሺ በቲ ሓድሽ ብር ክልውጥ ናብ ባንኪ እንተኸይደ ካበይ ኣምጺእኻዮ? ንዝብል መልሲ ክህልወኒ ኣለዎ ይብል ኣብ ዩንቨርሲቲ መቐለ መምህር ስነቑጠባ ዶክተር ምዑዝ ሓድሽ ግን ኣብ ብር ዝተገበረ ለውጢ ኣብ ምክልኻል ዘይሕጋውነት ኣበርክቶ ክህልዎ እዩ ዝብል ኣይወሓጠሉን እኳ ደኣስ እታ ሃገር ኣብ ቅልውላው ኣብ ዘላትሉ እዋን መንግስቲ ኢትዮጵያ ንምቕያር ብር ክሳብ 3.7 ቢልዮን ብር ገዚፍ ወጻኢ ምግባሩ ልክዕ ኣይነበረን ዝብል እምነት እዩ ዘለዎ ሃብቲ ዘለዎም ሰባት ቅድም ኢሉውን እንተኾነ ምስቲ ኣብታ ሃገር ዘጋጠመ ፖለቲካዊ ቅልውላው ብዝተኣሳሰር እምነት ስለዝሰኣኑ ሃብቶም ኣብ ክንዲ ብብር ብዶላር ብወርቅን ብንብረትን እዮም ከዋህልልዎ ጸኒሖም ድማ ይብል ኣብ ዩንቨርሲቲ ኣዲስ ኣበባ መምህር ስነ-ቑጠባ ሓጋዚ ፕሮፌሰር ጉቱ ለገሰ ድማ ለውጢ ብር ንበይኑ ዘይሕጋዊ ተግባራት ንምቁጽጻር ኣየኽእልን እዩ ዝብል እቲ ቀንዲ ነገር ቁጽጽር ክትገብረሉ ዘኽእለካ መሓውር ምህላውን ዘይምህላውን ምዃኑ ድማ ይገልጽ እንተዘየሎ ግን ዕንክሊል እዩ ዝኸውን ኣብ ሸርፊ ወጻኢ ዘሎ ብልሽውና እንተዘይተዓርዩ ድሕሪ ግዜ ናብቲ ዝነበሮ እዩ ዝምለስ ድማ ይብል ሓድሽ 200 ብር እንታይ እዩ ዘመላኽት? 